**Нурота “Мурувват” ногиронлиги бўлган шахслар учун эркаклар интернат уйига спорт анжомлари ва ускуналари харид қилиш бўйича электрон тендер савдолари ўтказилиши тўғрисида эълон**

|  |  |  |  |  |
| --- | --- | --- | --- | --- |
| **1** | **Умумий қоидалар.** | 1.1 |  | Ушбу Танлаш бўйича харид қилиш ҳужжатлари Ўзбекистон Республикасининг 2021 йил 22 апрелдаги «Давлат харидлари тўғрисида»ги ЎРҚ-684-сон Қонуни, Ўзбекистон Республикаси Президентининг 2022 йил 25 июлдаги ПҚ-332-сон қарори билан тасдиқланган Давлат харидига доир Танлаш бўйича харид қилиш ҳужжатларини ва техник топшириқларни комплекс экспертизадан ўтказиш тартиби тўғрисидаги Низом ҳамда Ўзбекистон Республикаси Вазирлар Маҳкамасининг 2022 йил 20 майдаги 276-сон қарори билан тасдиқланган Давлат харидларини амалга ошириш билан боғлиқ тартиб-таомилларни ташкил этиш ва ўтказиш тартиби тўғрисида Низом талабларига мувофиқ ишлаб чиқилган. |
|  |  | 1.2 |  | Танлаш предмети: Нурота “Мурувват” ногиронлиги бўлган шахслар учун эркаклар интернат уйига спорт анжомлари ва ускуналари харид қилиш. |
|  |  | 1.3 |  | Танлаш ўтказиш учун асос: Ўзбекистон Республикаси Президентининг 2022 йил 30 августдаги “Саховат” ва “Мурувват” интернат уйлари ҳамда Уруш ва меҳнат фахрийлари учун республика пансионати фаолиятини ривожлантиришга доир қўшимча чора-тадбирлар тўғрисида”ги ПҚ–365-сон қарори  Ўзбекистон Республикаси спорт вазирининг 2024 йил  31 майдаги 01/906-A/F-сонли буйруғи |
|  |  | 1.4 |  | Танлашнинг бошланғич нархи:  **158 239 285,7 ҚҚС сиз**  **177 228 000,0 ҚҚС билан:**  Танлаш таклифида кўрсатилган нархлар бошланғич нархдан ошмаслиги керак. |
|  |  | 1.5 |  | Харид комиссиясининг мажлислари харид комиссияси аъзолари ҳозирлигида юзма-юз ўтказилади. Юзма-юз мажлислар видеоконференциялар (телеконференциялар ва ҳоказо) шаклида ўтказилиши мумкин.  Харид комиссияси ахборот-коммуникация технологиялари воситаларидан фойдаланган ҳолда масофадан туриб овоз бериш ҳуқуқига эга. |
|  |  | 1.6 |  | Ушбу Танлаш ҳужжатларида фойдаланиладиган асосий тушунчалар:  **аванс тўлови** — қонун ҳужжатларида белгиланган тартибда Буюртмачи ва харид қилиш тартиб-таомиллари иштирокчиси томонидан киритиладиган, операторнинг воситачилик йиғимини ва томонларнинг закалатини ўз ичига олган молиявий маблағлар суммаси; |
|  |  |  |  | **таклифни таъминлаш** — буюртмачининг талабига биноан иштирокчи томонидан таклифлар ва мажбуриятларнинг гаров, кафолат, закалат тарзида ёхуд қонунчилик ҳужжатларида назарда тутилган бошқа усулда таъминланиши; |
|  |  |  |  | **давлат харидлари электрон тизимининг оператори (кейинги ўринларда — оператор)** — давлат харидларининг субъектларига давлат харидларининг электрон тизимларида харид қилиш тартиб-таомилларини амалга ошириш билан боғлиқ хизматлар кўрсатадиган, Ўзбекистон Республикаси Иқтисодиёт ва молия вазирлиги томонидан белгиланадиган махсус ваколатли юридик шахсдир; |
|  |  |  |  | **шахсий кабинет** — электрон давлат харидларида иштирок этишни ҳамда зарур ахборотни жойлаштиришни ва ундан фойдаланишни таъминлайдиган, буюртмачи ёки харид қилиш тартиб-таомили иштирокчисининг махсус ахборот порталдаги индивидуал саҳифаси; |
|  |  |  |  | **ҳисоб-китоб-клиринг палатаси (бундан буён матнда ҲККП деб юритилади)** — аванс тўловларини депонентлаш ва уларни ҳисобга олиш йўли билан шартномалар бўйича мажбуриятларни бажара оладиган иштирокчиларни электрон харидларга киришини таъминловчи Операторнинг таркибий бўлинмаси; |
|  |  |  |  | **давлат харидларининг электрон тизими (бундан буён матнда электрон тизим деб юритилади)** — электрон давлат харидлари жараёнида давлат харидлари субъектларининг ҳамкорлигини, электрон давлат харидлари жараёнидаги харид қилиш тартиб-таомиллари ўтказилишини таъминлайдиган ташкилий, ахборотга оид ва техник ечимларнинг дастурий мажмуи; |
|  |  |  |  | **электрон давлат харидлари** — ахборот-коммуникация технологияларидан фойдаланган ҳолда давлат харидларини амалга ошириш шакли. |
|  |  | 1.7 |  | Танлаш оид қўшимча маълумотлар:  - Танлаш - электрон ва очиқ шаклда ўтказилади.  - Танлаш Спорт вазирлигининг Харид комиссияси томонидан (Манзил: Тошкент шаҳар, Юнусобод тумани, А.Қодирий кўчаси 2а-уй, тел: Тел.: (71) 239-24-55) давлат харидлари электрон тизимида <https://etender.uzex.uz> орқали ўтказилади;  - Танлаш иштирокчиси томонидан тақдим этилган ҳар қандай ҳужжат ва маълумотлар махфий ҳисобланади ва ушбу Танлашга расман алоқадор бўлмаган шахсларга ошкор этилмайди;  - Харид комиссияси тақдим этилган таклифларни ва ўтказилаётган Танлаш доирасида тузилган бошқа ҳужжатларнинг махфийлигини кафолатлайди;  - Танлаш таклифларни кўриб чиқиш ва баҳолаш билан боғлиқ барча маълумотлар махфий ҳисобланади ва ошкор этилиши мумкин эмас; |
| **2** | **Электрон Танлаш ташкилотчилари** | 2.1 |  | Танлаш буюртмачиси: Спорт вазирлиги (кейинги ўринларда – «Буюртмачи»). |
|  |  | 2.2 |  | Буюртмачининг иштирокчилар билан боғланиш учун алоқа боғловчи шахс:  Спорт вазирлигининг Давлат харидларини ташкил этиш бўлими бош мутахассиси Ҳалимов Фурқат Эминжонович:  Манзил: Тошкент шаҳар, Юнусобод тумани, А.Қодирий кўчаси 2а-уй, тел: Тел.: (71) 239-24-55 |
|  |  | 2.3 |  | Шартнома эгаси: Спорт вазирлиги. |
|  |  | 2.4 |  | Электрон Танлаш - Спорт вазирлигининг Харид комиссияси (кейинги ўринларда – Харид комиссияси) томонидан ўтказилади. |
| **3** | **Электрон Танлаш иштирокчилари** | 3.1 |  | Электрон Танлаш иштирокчиси (бундан буён матнда иштирокчи деб юритилади) электрон Танлашда давлат харидларини бажариш учун талабгор сифатида иштирок этаётган, Ўзбекистон Республикасининг резиденти ёки норезиденти бўлган жисмоний ёки юридик шахсдир. |
|  |  | 3.2 |  | Иштирокчи:  давлат харидлари тўғрисидаги ахборотдан қонунчиликда назарда тутилган ҳажмда фойдаланиш;  буюртмачига ёки у томонидан жалб этилган ихтисослашган ташкилотга муайян давлат харидларининг тартиб-таомиллари, уларни ўтказиш талаблари ва шартлари бўйича сўровлар бериш ҳамда улардан тушунтиришлар олиш;  давлат харидлари соҳасидаги шикоятларни кўриб чиқиш бўйича комиссияга харид қилиш тартиб-таомиллари натижалари юзасидан шикоят қилиш;  қонунчиликка мувофиқ таклифларга ўзгартиришлар киритиш ёки уларни қайтариб олиш ҳуқуқига эга. |
|  |  | 3.3 |  | Давлат харидлари тўғрисидаги қонунчилик талабларига риоя этиши;  харид қилиш ҳужжатлари талабларига мувофиқ бўлган таклифлар ва ҳужжатларни тақдим этиши ҳамда тақдим этилган ахборотнинг ишончлилиги учун жавобгар бўлиши;  асосий бенефициар мулкдор тўғрисидаги маълумотларни ошкор этиши;  ғолиб деб топилган тақдирда, Буюртмачи билан қонунчиликда назарда тутилган тартибда ва муддатларда шартнома тузиши шарт. |
|  |  | 3.4 |  | Буюртмачи билан манфаатлар тўқнашуви бўлган иштирокчи давлат харидлари иштирокчиси бўла олмайди. |
|  |  | 3.5 |  | Иштирокчи давлат хариди ижрочиси (ғолиб) деб эътироф этилган тақдирда:  Танлаш савдолари якунлари бўйича ғолиб деб расман эълон қилинган кундан эътиборан икки кун мобайнида давлат харидлари махсус ахборот порталида тегишли маълумотларни жойлаштириш орқали бевосита ёки билвосита 25 фоиз ёки ундан кўп акцияларга (улушга) ҳақиқатдан назорат қилишга эга бўлган ўзининг якуний манфаатдор шахслари (бенефициарлари) тўғрисидаги ахборотларни ошкор қилишлари;  ўзларининг веб-сайтларида ва махсус ахборот порталида доимий асосда Танлаш савдолари якунлари бўйича имзоланган шартнома мажбуриятлари бажарилиши ҳақидаги маълумотларни жойлаштириб боришга мажбур. |
| **4** | **Электрон Танлашга киритиш** | 4.1 |  | Иштирокчилар ҲККПдаги шахсий ҳисоб варақларига аванс тўловларини киритганларидан сўнг электрон Танлашга қўйилади. |
|  |  | 4.2 |  | Буюртмачи ва иштирокчилар электрон харидлардаги иштирокларини электрон рақамли имзоларидан (бундан буён матнда ЭРИ деб юритилади) фойдаланган ҳолда амалга оширади. Буюртмачи ва иштирокчи томонидан ЭРИдан фойдаланиш, электрон тизимда тузиладиган шартномаларни ҳақиқий деб топиш учун асос бўлиб ҳисобланади.  Ўзбекистон Республикаси норезидентлари ЭРИ калитисиз ўзларининг шахсий кабинети орқали электрон давлат харидлари тизимида рўйхатдан ўтадилар ва тижорат таклифларини юборадилар. |
|  |  | 4.3 |  | “Электрон тизим автоматик режимда қуйидагиларни амалга оширади:  - давлат буюртмачиси ва иштирокчига киритилган аванс суммасига мувофиқ ҳар бир лот бўйича электрон давлат харидларидан фойдаланиш имкониятини яратиш;  - электрон давлат харидларини ўтказиш;  - иштирокчиларни аниқлаш ва шартномани шакллантириш;  - электрон давлат харидлари иштирокчиларининг таклифларини Ўзбекистон Республикаси Вазирлар маҳкамаси ҳузуридаги Солиқ қўмитаси, Иқтисодиёт ва молия вазирлиги, Қурилиш ва уй-жой коммунал хўжалиги вазирлиги, Адлия вазирлиги маълумотлар базаларига интеграциялашуви орқали баҳолаш учун зарур бўлган маълумотлар билан давлат буюртмачиси ва харид комиссиясини таъминлайди.” |
|  |  | 4.4 |  | Иштирокчиларни харид жараёнида иштирок этиши улар томонидан порталдаги сўровнома-аризани тўлдириш йўли билан амалга оширилади.  Иштирокчиларни харидга киритиш, уларнинг қуйидаги мезонларга мувофиқ бўлганда амалга оширилади:  шартнома тузиш учун қонуний ҳуқуққа эгалиги; солиқлар ва йиғимларни тўлаш бўйича муддати ўтган қарздорликнинг мавжуд эмаслиги;  ўзига нисбатан жорий этилган банкротлик тартиб-таомилларининг мавжуд эмаслиги;  Инсофсиз ижрочиларнинг ягона рўйхатида қайд этилмаганлиги.  Иштирокчи сўровнома-аризада унга нисбатан қўлланилган банкротлик тартиб-таомиллари мавжуд эмаслиги ҳамда солиқ ва йиғимларни тўлаш бўйича муддати ўтган қарздорликнинг мавжуд эмаслиги ҳақида маълумотларни тасдиқлайди.  Иштирокчи сўровнома-аризани тўлдиргандан сўнг, электрон тизим Инсофсиз ижрочиларнинг ягона рўйхати маълумотларини текшириб, унда иштирокчи тўғрисида ёзув мавжуд эмаслигини аниқлайди.  Оператор:  буюртмачилар ва иштирокчиларга ҲККПда алоҳида шахсий ҳисобрақамлар очади;  буюртмачилар ва иштирокчиларга шахсий кабинетлар ташкил этади. |
| **5** | **Танлашда иштирок этиш ва таклиф таъминотини тақдим этиш тартиби** | 5.1 |  | Таклифларни тақдим этиш муддати тугагунга қадар Танлаш иштирокчисининг келишилган муддат даврида ўз таклифини қайтариб олмаслигига кафолат берувчи Танлаш бошланғич нархининг 1% миқдорида пул закалатини киритади.  Иштирокчининг пул закалатини тақдим этиши ва қайтариб олиш тартиби электрон давлат харидлари тартиб-таомилларини тартибга солувчи норматив-ҳуқуқий ҳужжатларга мувофиқ белгиланади.  *\*Иштирокчи савдоларни ўтказиш вақтида қатнашишдан бош тортган тақдирда, унга закалат суммаси қайтариб берилмайди. Буюрмачи томонидан операторга тақдим этилган маълумотга асосан, закалат суммаси буюртмачининг ҳисоб рақамига оператор томонидан юборилади.* |
|  |  | 5.2 |  | Электрон Танлашда иштирок этиш учун иштирокчи:  - https://etender.uzex.uz/ сайтида рўйхатдан ўтади ва рўйхатдан ўтиш саҳифасида керакли бўлимларни (мижоз тури, шахсий маълумотлари, алоқа маълумотлари) тўлдиради.  - рўйхатдан ўтиш жараёни тугагандан сўнг, ҲККПда иштирокчи учун шахсий ҳисобварақ очилади. Иштирокчилар уларнинг ҲККПдаги ҳисоб рақамларида аванс тўловининг етарли миқдори мавжуд бўлган тақдирдагина электрон давлат харидларида иштирок этадилар;  - Танлаш шартлари билан батафсил танишгандан сўнг иштирокчи электрон Танлашда иштирок этиш учун ариза беради ва «Умумий маълумот» саҳифасида, «Маҳсулотлар ва буюмлар», «Талаблар» бўлимларида зарур маълумотларни тўлдиради.  Талаблар бўлимида маълумот киритиш жараёнида иштирокчидан бирор бир талаб бўйича тасдиқловчи ҳужжат сўралган бўлса, ҳужжатни файл кўринишида юклаш зарур. |
|  |  | 5.3 |  | Иштирокчиларнинг закалати оператор томонидан ғолиб аниқлангунга қадар банд қилиб қўйилади. Электрон Танлаш Танлаш ғолибининг закалати шартнома тузилгунига қадар банд қилиб қўйилади. Бунда ғолиб шартнома тузишни рад этган тақдирда, унга закалат суммаси қайтариб берилмайди ва мазкур маблағлар оператор томонидан давлат буюртмачиларининг тегишли ҳисобварағига (буджет буюртмачисининг буджетдан ташқари тегишли ҳисобварағига) ўтказиб берилади. |
|  |  | 5.4 |  | Буюртмачи Танлаш шартларига мувофиқ қабул қилган таъминот суммаси ёки таъминотига оид бошқа ҳужжатлар қуйидаги ҳолатлардан бири рўй берган тақдирда, иштирокчига ёки ижрочига бир иш куни давомида қайтарилишини таъминлайди:  таклифни таъминлашнинг амал қилиш муддати тугаши;  шартноманинг кучга кириши ва ушбу шартноманинг бажарилиши таъминланиши (агар бундай таъминлаш давлат хариди шартларида талаб этилса);  давлат харидларининг бекор қилиниши;  таклифларни юборишнинг охирги муддати тугагунига қадар таклифнинг чақириб олиниши. |
|  |  | 5.5 |  | Оператор электрон Танлаш натижасида шартнома тузилганидан сўнг, бир иш куни давомида закалатни банддан ечади ва уни ижрочининг тегишли шахсий ҳисоб рақамига қайтаради.  Операторнинг воситачилик йиғими иштирокчининг аванс тўловларидан ушлаб қолинади.  Иштирокчиларнинг банди бекор қилинган пул маблағлари, уларнинг топшириқларига асосан бошқа электрон давлат харидларида аванс тўловлари сифатида фойдаланилиши мумкин ёки хизмат кўрсатадиган банклардаги уларнинг ҳисоб рақамларига қайтарилади. |
| **6** | **Танлаш таклифларини баҳолаш тартиби** | 6.1 |  | Электрон Танлаш харид комиссияси томонидан белгиланган муддатда ўтказилганда электрон тизим автоматик равишда иштирокчилар томонидан жойлаштирилган ва уларнинг Танлаш таклифларини ташкил этувчи электрон ҳужжатларни кўриш имкониятини беради.  Иштирокчи томонидан бириктирилган ҳужжатлар унинг Танлаш таклифида кўрсатилган маълумотларига мос бўлиши ҳамда электрон тизимдаги тўлдирилиши мажбурий бўлган электрон майдонлар тўлдирилган бўлиши керак.  Электрон тизим иштирокчи таклиф этган нархни бошланғич нархга мувофиқлигини ва электрон майдонларнинг тўлдирилганлигини ҳамда бириктирилган файлларнинг мавжудлигини текширади. Иштирокчи томонидан таклиф этилган нарх бошланғич нархдан юқори бўлса, шунингдек, тўлдирилмаган майдонлар мавжуд бўлса ёки бириктирилган файллар тўлиқ бўлмаса, электрон тизим рад этиш сабабини кўрсатган ҳолда иштирокчининг Танлаш таклифини рад этади. Бириктирилган файллардаги маълумотларни иштирокчининг Танлаш таклифида кўрсатилган маълумотларга мувофиқлигини текшириш харид комиссияси томонидан амалга оширилади. |
|  |  | 6.2 |  | Танлаш таклифларини баҳолаш қуйидаги кетма-кетликда амалга оширилади:  Танлаш таклифининг Танлаш ҳужжатларида кўрсатилган талабларга мос равишда расмийлаштирилганлигини текшириш;  иштирокчининг малака ҳужжатлари (Танлаш ҳужжатлари талабларга мувофиқ) топширилган баҳолаш;  Танлаш таклифининг техник қисмини баҳолаш;  Танлаш таклифининг нарх қисмини баҳолаш.  Бунда электрон тизим Танлаш таклифининг малака, техник ва нарх қисмларида мавжуд бўлган маълумотларни Танлаш таклифининг олдинги қисми баҳоланиши якунлангандан сўнг кетма-кетлик билан ошкор қилинишини таъминлайди. |
|  |  | 6.3 |  | Электрон Танлаш иштирокчилари томонидан тузилган ҳужжатлар рўйхати ушбу йўриқноманинг 1-иловасида келтирилган. |
|  |  | 6.4 |  | Танлаш таклифларини баҳолаш ва Танлаш ғолибини аниқлаш Танлаш ҳужжатлари белгиланган кетма-кетлик, тартиб, мезонлар ва услублар асосида амалга оширилади. |
|  |  | 6.5 |  | Иштирокчи қуйидаги ҳолларда Танлашда иштирок этишдан четлаштирилади:  - у тўғрисида Инсофсиз ижрочиларнинг ягона рўйхатида қайд мавжуд бўлса;  - унда солиқлар ва йиғимларни тўлаш бўйича муддати ўтган қарздорлик мавжуд бўлса;  - ўзига нисбатан банкротлик тартиб-таомиллари жорий этилган бўлса;  - иштирокчи харид қилиш ҳужжатларининг малака, техник ва тижорат талабларига жавоб бермаса;  - иштирокчи давлат харидлари жараёнида давлат буюртмачиси томонидан бирор-бир хатти-ҳаракатнинг содир этилишига, қарор қабул қилинишига ёки бирор-бир харид қилиш тартиб-таомилининг қўлланилишига таъсир ўтказиш мақсадида давлат буюртмачисининг ёки бошқа давлат органининг исталган ҳозирги ёки собиқ мансабдор шахсига ёки ходимига ҳар қандай шаклдаги ҳақни, ишга ёллаш тўғрисидаги таклифни ёхуд исталган бошқа қимматбаҳо ашёни ёки хизматни бевосита ёхуд билвосита таклиф қилса, берса ёки беришга розилик билдирса;  - иштирокчи рақобатга қарши ҳаракатларни содир этса ёки қонунчиликни бузган ҳолда манфаатлар тўқнашувини келтириб чиқарса, шунингдек аффилланганлик ҳоллари аниқланса;  - иштирокчи томонидан коррупция кўринишларига йўл қўймаслик бўйича аризани тақдим этмаган бўлса;  - иштирокчи шартнома тузиш ҳуқуқига эга бўлмаса;  - иштирокчи жорий буюртмачи билан илгари тузилган шартномалар бўйича ўз зиммасига олган мажбуриятларни ижро этмаган ёки лозим даражада ижро этмаган бўлса;  - иштирокчи имтиёзли солиқ режимидаги молиявий операцияларни амалга оширишда маълумотларни ошкор қилиш ва тақдим этишни назарда тутмайдиган давлатлар ёки ҳудудларда (оффшор ҳудудлар) рўйхатдан ўтказилган ёки мазкур ҳудудларда банк ҳисобрақамлари очган бўлса;  - иштирокчи барча зарур ҳужжатлар тўпламини белгиланган муддатда тақдим этмаса ёки ўз вақтида тақдим этилган ҳужжатлар тўплами Танлаш ҳужжатлари талабларига жавоб бермаса;  - иштирокчи томонидан тақдим этилган ҳужжатлардаги ахборотнинг ишончсиз эканлиги аниқланган тақдирда.  - Танлаш эълон қилингунга қадар таъсис этилганига 6 ой бўлмаган бўлса;  - банк кафолатини тақдим қилмаган ва/ёки ҳужжатларни топширишнинг охирги санасига қадар белгиланган миқдорларда закалат суммасини ўтказмаган бўлса;  - таклиф қилинаётган маҳсулотнинг намунаси ўз вақтида тақдим қилмаган (Танлаш Иштирокчиси томонидан Танлаш таклифига мос бўлган маҳсулот намунасини топширилганлигини тасдиқлайдиган ҳужжатнинг асл нусхаси асос бўлиб ҳисобланади);  - муассислари битта юридик ва жисмоний шахслар бўлган иштирокчилар.  Иштирокчини харид қилиш тартиб-таомилларида иштирок этишдан четлатиш тўғрисидаги қарор ва бунинг сабаблари харид қилиш тартиб-таомиллари ҳақидаги баённомага (ҳисоботга) киритилади ҳамда улар ҳақида тегишли иштирокчига дарҳол хабар берилади. |
|  |  | 6.6 |  | Агар Танлаш таклифи Қонуннинг ва Танлаш ҳужжатларининг талабларига мувофиқ келса, у тегишли тарзда расмийлаштирилган деб топилади. Танлаш таклифи Танлаш ҳужжатларининг талабларига мувофиқлиги ёки номувофиқлиги бўйича харид комиссияси топшириғига асосан ишчи ва эксперт гуруҳларнинг хулосалари комиссиянинг маъсул котиби томонидан жойлаштирилади ва комиссия томонидан тасдиқланади.  Иштирокчининг Танлаш таклифи талабларга мос келмаганлиги тўғрисидаги қарор, ушбу қарор қабул қилинган кунда иштирокчининг шахсий кабинетига юборилади. |
|  |  | 6.7 |  | Танлаш таклифларини баҳолаш вақтида харид комиссияси электрон Танлаш иштирокчиларидан уларнинг Танлаш таклифлари юзасидан тушунтиришлар сўрашга ҳақли. Мазкур жараён электрон шаклда ўтказилади.  Тушунтириш бериш жараёнида берилган таклиф ва нарх бўйича ўзгартиришларга йўл қўйилмайди. |
|  |  | 6.8 |  | Танлаш иштирокчиларининг таклифларини кўриб чиқиш ва баҳолаш муддати таклифлар бериш тугаган пайтдан эътиборан қириқ беш иш кунидан ошиши мумкин эмас. |
| **7** | **Электрон Танлашда иштирок этиш учун таклиф бериш** | 7.1 |  | Танлашда иштирок этиш учун таклиф давлат тилида ва заруриятга қараб бошқа тилларда тайёрланади. |
|  | 7.2 |  | Танлаш иштирокчилари Танлаш бўйича электрон таклифларни ўзларининг шахсий кабинетлари орқали эълонда кўрсатилган муддатдан кечиктирмай тақдим этадилар.  Давлат харидларининг электрон тизимига жойлаштирилган Танлаш таклифи иштирокчи томонидан тасдиқланади. |
|  |  | 7.3 |  | Танлаш таклифи билан биргаликда иштирокчилар эскизлар, расмлар, чизмалар, фотосуратлар ва бошқа ҳужжатларни файл сифатида жойлаштиришлари мумкин\*.  \* Иштирокчиларнинг Танлаш таклифлари электрон тизимда шаблонларга мувофиқ ҳужжатларни бириктириш орқали тақдим этилади. Иштирокчи томонидан кўрсатилган маълумотлар бириктирилган ҳужжатлардаги маълумотларга мос келиши керак. |
|  |  | 7.4 |  | Танлаш таклифларини очиш муддати етиб келгунга қадар улар электрон Танлаш иштирокчилари, шу жумладан харид комиссияси масъул котиби ва аъзолари томонидан кўрилишига йўл қўйилмайди, бундан ушбу таклифларни тақдим этган иштирокчи мустасно. Мазкур талабнинг бажарилишига оператор жавобгар ҳисобланади. |
|  |  | 7.5 |  | Электрон Танлаш иштирокчиси:  - битта лотга фақат битта Танлаш таклифини беришга ҳақли  - тақдим этилаётган ахборот ва ҳужжатларнинг ҳақиқийлиги ва тўғрилиги учун жавобгар бўлади;  - Танлаш таклифларини бериш муддати тугагунига қадар берилган Танлаш таклифини қайтариб олишга ёки унга ўзгартиришлар киритишга ҳақли. |
|  |  | 7.6 |  | Жойлаштирилган эълонда кўрсатилган муддат ва вақтда электрон тизим Танлаш таклифларини қабул қилишни тўхтатади. |
|  |  | 7.7 |  | Иштирокчининг техник таклифи 1-иловада келтирилган ҳужжатларни ўз ичига олиши лозим: |
|  |  | 7.8 |  | Иштирокчининг нарх таклифи электрон тизимнинг тегишли бўлимига киритилади. |
| **8** | **Танлаш таклифларини тақдим этиш муддатини узайтириш** | 8.1 |  | Зарур бўлган ҳолларда буюртмачи томонидан Танлаш таклифларини бериш муддати узайтирилиши ёки электрон Танлаш иштирокчиларига Танлаш таклифлари қабул қилиниши муддати харид комиссияси қарори билан маълум вақтга узайтириш таклифи билан мурожаат қилиши мумкин. |
|  |  | 8.2 |  | Буюртмачи харид комиссияси билан келишилган ҳолда Танлашда иштирок этиш учун таклифлар бериш муддати тугайдиган санадан камида бир иш куни олдин Танлаш ҳужжатларига ўзгартишлар киритиш тўғрисида қарор қабул қилишга ҳақли.  Товарнинг (ишнинг, хизматнинг) номини ўзгартиришга йўл қўйилмайди. Бунда ушбу Танлашда таклифлар бериш тугайдиган муддат камида ўн иш кунига узайтирилади. Шу билан бир вақтда, агар эълонда кўрсатилган ахборот ўзгартирилган бўлса, Танлаш ўтказиш тўғрисидаги эълонга ўзгартишлар киритилади. |
| **9** | **Электрон Танлаш натижаларини сарҳисоб қилиш** | 9.1 |  | Танлаш таклифларини баҳолашда **балл усулидан** фойдаланилади. Бунда Танлаш таклифининг малака, техник ва нарх қисмларини баҳолашни ҳисобга олган ҳолда энг юқори балл тўплаган иштирокчи ғолиб сифатида аниқланади.  Танлаш таклифларини балл усулидан фойдаланилган ҳолда баҳолаш натижасига кўра икки ёки ундан ортиқ иштирокчилар бир ҳил балл тўплаган бўлса, энг паст нарх таклиф этган иштирокчи ғолиб деб топилади.  Захира ижрочисини аниқлаш мазкур бандда белгиланган тартибда амалга оширилади. |
|  |  | 9.2 |  | Қуйидаги ҳолларда Танлаш ўтказилмаган деб топилади:  - агар Танлашда битта иштирокчи иштирок этган ёки ҳеч ким иштирок этмаган бўлса;  - агар харид комиссияси малакавий ва техник баҳолаш босқичида барча таклифларни рад этган бўлса ёки фақат битта таклиф Танлаш бўйича харид қилиш ҳужжатлари талабларига мувофиқ келса.  Бундай ҳолатда буюртмачи Танлашни айни ўша шартларда ҳамда маҳсулотга (ишга, хизматга) доир айни ўша мезонларга ва талабларга мувофиқ такроран амалга ошириши шарт. |
|  |  | 9.3 |  | Харид комиссияси аъзолари электрон тизимда автоматик равишда шаклланган йиғилишнинг электрон баённомаларини ЭРИдан фойдаланган ҳолда тасдиқлайди. Электрон баённомадан кўчирма электрон тизимда автоматик равишда эълон қилинади. |
|  |  | 9.4 |  | Электрон Танлашнинг исталган иштирокчиси Танлаш таклифларини кўриб чиқиш ва баҳолаш баённомаси эълон қилинганидан сўнг Буюртмачига электрон Танлаш натижалари бўйича тушунтиришларни тақдим этиш тўғрисида сўров юборишга ҳақли.  Буюртмачи бундай сўров келиб тушган санадан эътиборан икки иш куни ичида электрон Танлаш иштирокчисига тегишли тушунтиришларни тақдим этиши шарт. |
| **10** | **Бошқа шартлар** | 10.1 |  | Танлаш ғолиби тузилаётган шартноманинг умумий суммасининг 3% миқдорида шартнома мажбуриятларини бажариш кафолатини тақдим этади. |
|  |  | 10.2 |  | Электрон Танлаш иштирокчиси Танлаш ҳужжатларидаги талабларни тушунтириш талаби билан буюртмачига очиқ электрон чат орқали Танлаш таклифларини бериш муддати тугайдиган санадан камида икки иш куни олдин сўров юборишга ҳақли.  Мазкур сўров келиб тушган санадан эътиборан икки иш куни ичида Буюртмачи, агар ушбу сўров Буюртмачига таклифлар бериш муддати тугайдиган санадан камида икки иш куни олдин келиб тушган бўлса, Танлаш бўйича харид қилиш ҳужжатларининг қоидаларига доир тушунтиришларни юборади. Танлаш бўйича харид қилиш ҳужжатларининг қоидаларига доир тушунтиришлар уларнинг мазмун-моҳиятини ўзгартирмаслиги керак. |
|  |  | 10.3 |  | Электрон Танлаш иштирокчиси Танлаш таклифларини бериш муддати тугагунига қадар берилган Танлаш таклифини қайтариб олишга ёки унга ўзгартиришлар киритишга ҳақли. |
|  |  | 10.4 |  | Буюртмачи ғолиб бўлган таклиф акцептига қадар исталган вақтда давлат харидини бекор қилиш ҳуқуқига эга. Давлат хариди бекор қилинган тақдирда Буюртмачи бундай қарор қабул қилингандан кейин уч иш куни ичида электрон тизим орқали махсус ахборот порталида мазкур қарорнинг асослантирилган сабабларини эълон қилади. |
| **11** | **Танлаш натижалари бўйича шартнома тузиш** | 11.1 |  | Электрон Танлаш натижалари бўйича шартнома Танлаш ҳужжатларида ва Танлаш ғолиби таклифида кўрсатилган шартлар асосида ғолиб аниқланган вақтдан бошлаб 10 иш кунлик муддатдан кечиктирмасдан электрон ҳужжат шаклида тузилади. Шартнома томонларнинг электрон рақамли имзолари билан тасдиқланади ва Шартномаларнинг ягона реестрига киритилади. |
|  |  | 11.2 |  | Ғолиб шартнома тузишдан бош тортган тақдирда унга закалат суммаси қайтариб берилмайди. Агар харид комиссияси томонидан захирадаги ғолиб аниқланган бўлса, шартнома тузиш ва унга доир мажбуриятларни бажариш ҳуқуқи захирадаги ғолибга ўтади. Бунда захирадаги ғолиб, ғолиб томонидан таклиф этилган нархда шартнома тузади (агар захира ғолиби томонидан таклиф қилинган нарх ғолиб таклиф қилган нархдан паст бўлмаса) ёки шартнома тузишдан бош тортиши мумкин. Агар харид комиссияси томонидан захирадаги ғолиб аниқланмаган бўлса ёки захирадаги ғолиб шартнома тузишдан бош тортса, Буюртмачи янги Танлаш ўтказади. |

**Итирокчилар танлов ҳужжати ва техник топшириқларда белгиланган тартибда ҳужжатларни топширишлари шарт.**

**Танлов ҳужжати ва техник топшириғи илова қилинади.**